Man het 83-jarige oupa vermoorArgieffoto ŉ 25-jarige man van Manguzi in KwaZulu-Natal is skuldig bevind aan die moord op sy 83-jarige oupa. “Sazi Gumede is Vrydag in die Ingwavuma-streekshof tot 15 jaar tronkstraf gevonnis,” het maj. Thulani Zwane, woordvoerder van die polisie, Maandag in ŉ verklaring gesê. “Hy is ook ongeskik verklaar om ŉ vuurwapen te besit.” Gumede en sy oupa, Majabula Gumede, het verlede jaar op 19 Februarie omstreeks 19:30 met mekaar begin stry. “Gumede het sy oupa met ŉ ratslot aangerand. Daarna het hy sy oupa keelaf gesny,” het Zwane bygevoeg. Sy oupa is op die toneel dood. Gumede is op die toneel in hegtenis geneem en aangekla van moord. Lt.genl. Mmamonnye Ngobeni, provinsiale polisiekommissaris, het die vonnis verwelkom. Sy het die polisiebeamptes wat die saak ondersoek het geloof dat hulle die saak so goed ondersoek en die nodige bewyse ingesamel het.